|  |
| --- |
| Корпоративни комуникации |
| A1 България |
| 0882 201 209 |
| http://www.а1.bg |
| http://www.facebook.com/A1Bulgaria |

София,

16.07.2025

**Най-бързата мобилна мрежа в Европа е на А1 България според Ookla®**

* ***A1 България е на първо място в Европа в класацията на Оокla с най-висок Speed ScoreTM******– 81,03*** *за периода януари-юни 2025 г.*
* *Според изследването медианната скорост за сваляне на данни е* *317,37 Mbps.*
* *Това постижение бележи ново ниво на технологично лидерство със световно ниво на свързаност.*

След няколко поредни години на признание за най-бързата мобилна мрежа в България според [Ookla® SpeedtestTM](https://www.a1.bg/ookla-fastest-network-europe) А1 България надмина собствените си рекорди и се изкачи на първо място в Европа. Компанията постигна най-висок SpeedScore™, най-бърза скорост на сваляне на данни и най-ниска латентност сред всички европейски телекомуникационни оператори.

Изследването на Ookla® обхваща милиони тестове на потребители на мобилните мрежи в Европа, включително над 616 000 на български оператори в периода януари – юни 2025 година. А1 заема челна позиция с най-висок Speed ScoreTM 81,03, медианна скорост на сваляне 317,73 Mbps. Особено впечатляващ е резултатът от 785,83 Mbps в 90-тия персентил.

„Признанието за най-бърза мобилна мрежа в Европа е върхово постижение след няколко последователни години на върха на класацията за България. Тази награда, базирана на тестове на реални клиенти, доказва нашата експертност, непрекъснати инвестиции и неуморни усилия“, **заяви Тодор Ташев, старши директор „Център за управление на услуги“ в А1 Group**. „Само през последните пет години сме инвестирали над 510 млн. евро в развитието на мобилната мрежа и ще продължим, за да гарантираме, че клиентите на А1 получават най-доброто, което технологиите могат да предложат.“

„За нас е чест да връчим на A1 България наградата Speedtest за най-бърза мобилна мрежа в Европа,“ **коментира Стивън Бай, президент и главен изпълнителен директор на Ookla, подразделение на Ziff Davis**. „Тази престижна награда подчертава ангажимента на A1 към предоставянето на световно ниво свързаност в цяла Европа. Това признание не само изтъква водещото представяне на тяхната мрежа в България, но и ги поставя пред всички останали държави в Европа. Поздравяваме A1 България за това изключително постижение и очакваме с интерес бъдещия им принос към дигиталния пейзаж на континента.“

5G ULTRA мрежата на А1 предоставя гигабитови скорости и ниска латентност, покривайки 88% от населението на страната – включително във всички населени места с над 3000 жители, ключовите пътни артерии и основните курорти. Максималните измерени скорости в 5G мрежата на А1 надхвърлят 2,3 Gbps. 4G мрежата покрива над 99,5% от населението, а максималната измерена скорост на сваляне е 1100 Mbps.

За определянето на носителя на SpeedtestTM Award за най-бърза мобилна мрежа Ookla® анализира резултатите от тестовете, направени със смартфони, независимо кое поколение мрежа са използвали. Наградата на А1 е базирана на тестове, направени на повече от 61 000 уникални устройства.

А1 започна да предлага за клиенти своята 5G ULTRA мрежа в началото на 2021 година и продължава да разчита на истинска 5G технология. Съчетанието на високите скорости на 5G ULTRA и отлично представяне на 4G допринасят за това мобилните услуги на А1 да получават признание за най-бързите в Европа от Ookla®.

*\*Според Ookla®, на базата на данни от Speedtest Intelligence® тестове, проведени на територията на България в рамките на периода януари-юни 2025 г. за скоростта на мобилната мрежа. Търговските марки на Ookla се използват с разрешение. Повече информация за тестовете и мобилната мрежа на А1:* [*www.А1.bg*](http://www.А1.bg)*.*

*\*\*Speed ScoreTM включва измерване на скоростта на изтегляне (download) и качване (upload) на всеки доставчик, за да оцени достигнатите скорости в мрежата.*

***А1****, част от A1 Group, е водещ доставчик на дигитални услуги и телекомуникационни решения в България. Компанията предоставя мобилни и фиксирани услуги, високоскоростен интернет, интерактивна, цифрова, сателитна и мобилна телевизия, четири собствени спортни канала с марката MAX Sport, платежни услуги, ICT, cloud и IoT бизнес решения. През 2024 г. A1 България отчита приходи от 820,9 млн. евро, а сравнимата EBITDA e 340,6 млн. евро.*

***A1 Group*** *е водещ телекомуникационен доставчик в Централна и Източна Европа с повече от 29 млн. клиенти. A1 Group оперира в седем държави: Австрия, България, Беларус, Хърватия, Словения, Северна Македония и Сърбия, а приходите на Групата за 2023 година възлизат на 5,4 милиарда евро.*

*Портфолиото на A1 Group включва гласова телефония, високоскоростен интернет и мултимедийни услуги, както и решения в областта на високите технологии, преноса на данни, онлайн разплащанията и дигиталните бизнес решения. Групата разполага със стабилен акционер в лицето на América Móvil – един от най-големите телекомуникационни доставчици в света.*

***За Ookla***

*Ookla е световен лидер в мониторинга и анализа на свързаността, който предоставя на потребителите, бизнеса и други организации информация, базирана на данни, за подобряване на мрежите и клиентското преживяването в интернет. Ние помагаме на нашите клиенти да намерят ефективни решения на най-големите си предизвикателства и насърчаваме иновациите.*

*Ookla® e част от Ziff Davis (NASDAQ: ZD), водеща компания в областта на дигиталните медии и интернет, чието портфолио включва водещи марки от различни сектори: технологии, забавление, пазаруване, киберсигурност и маркетингови технологии. Сред най-разпознаваемите марки на Ookla са Speedtest®, Downdetector®, Ekahau®, RootMetrics® и други.*